Alfonso II - Uiquipedia

# Alfonso II

### De Uiquipedia

Estatua d'Alfonso II en Santiago de Compostela.

Alfonso II (760-842) el Casto, rei d'Asturies ente los años 791 y 842.

Yera fíu de Fruela I y Munia. Nació n'Uviéu hacia l'añu 760. Al morrer el so pa quedó al cargo de la so tía Adosinda, anque hai una tradición que diz que tuvo nel monasteriu de Samos, en Galicia. Durante el reináu de Silo desempeñó el gobiernu del Palaciu. A la so muerte elíxenlo como rei col sofitu de la tía y los nobles de la corte, pero Mauregato consiguió espulsalo del tronu. Tuvo que refuxase n'Álava, onde tuvo hasta que Bermudo I renunció al tronu. El 14 de setiembre de 791 volvió a ser proclamáu rei.

Sábese que mantuvo contautos col emperador Carlomagno, pues hai constancia de que tres delegaciones asturianes viaxaron a la corte de los francos nos años 796, 797 y 798, anque nun se saben los asuntos de los que trataron. Per una parte, hai quien diz que fue pa buscar ayuda escontra de los ataques de los hermanos musulmanes Ibn-Mugait nel oriente d'Asturies. Per otra, hailos que dicen que los alcuentros teníen que ver con la herexía adopcionista escontra la que lluchaba Carlomagno.

Tomó Lisboa en 798 y venció a los musulmanes nel Nalón y en Anceo (825). Gracies a les victories sobre los musulmanes afianza su presencia en Galicia, Llión y Castiella, repoblándolos.

| Vea les imáxenes de Commons sobre Alfonso II.

Predecesor: Bermudo I | Rei d'Asturies 791 - 842 | Socesor: Ramiro I

Retrieved from "http://ast.wikipedia.org../../../a/l/f/Alfonso_II_7ba6.html"

Categoría: Reis d'Asturies

##### Views

- Artículu
- Discusión
- Revisión actual

##### Buscar

##### Otres llingües

- Català
- Deutsch
- English
- Español
- Français
- Galego
- Italiano
- Nederlands
- Português